《晚步》
宋代·陈元晋

鼓钟灯火后，袖手过栏干。
素月空中寂，速星竹里看。
溪毛行步湿，潭影古心寒。
此意我方适，亭亭夜未残。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。